recursal/SuperWikiNEXT-32B huggingface dataset:
অন্য ব্যবহারের জন্য ইস্তাম্বুল বিমানবন্দর (দ্ব্যর্থতা নিরসন) দেখুন।
ইস্তাম্বুল নতুন বিমানবন্দর
**ইস্তাম্বুল বিমানবন্দর** (আইএটিএ: **ISL**, আইসিএও: **LTFM**) (তুর্কি: *İstanbul Havalimanı*) তুরস্কের ইস্তাম্বুল  শহরের ইউরোপীয় অংশের আরনভুতকয়ে অবস্থিত একটি আন্তর্জাতিক বিমানবন্দর। এ বিমানবন্দরকে বিশ্বের বৃহত্তম বিমানবন্দর হিসেবে তৈরির পরিকল্পনা করা হয়েছিল, বর্তমানে এতে বৎসরে ১৫ কোটি যাত্রী পরিবহন ক্ষমতা রয়েছে এবং ভবিষ্যতে বাৎসরিক ২০ কোটি যাত্রী পরিবহনের ক্ষমতা সম্পন্ন হবে। এটি সাবিহা গোকচেন বিমানবন্দর ও আতাতুর্ক বিমানবন্দরের পর ইস্তাম্বুলের তৃতীয় বিমানবন্দর এবং এটিকে ইস্তাম্বুলের প্রধান আন্তর্জাতিক বিমানবন্দর হিসেবে গড়ার পরিকল্পনা করা হয়েছিল। এই বিমানবন্দরে যাত্রীবাহী বিমান চলাচল পুরোপুরিভাবে চালু হলে ইস্তাম্বুল আতাতুর্ক বিমানবন্দর বন্ধ করে দেওয়া হবে এবং আতাতুর্ক বিমানবন্দরের আইএটিএ কো‌ড **আইএসটি** (IST) নতুন বিমানবন্দরে সরিয়ে আনা হবে।

২০১৮ সালের ২৯ অক্টোবর তুরস্কের ৯৫তম প্রজাতন্ত্র দিবসে তুরস্কের রাষ্ট্রপতি রেজেপ তাইয়িপ এরদোয়ান ১৭ জন আমন্ত্রিত রাষ্ট্র ও সরকার প্রধানদের নিয়ে এই বিমানবন্দরটি উদ্বোধন করেন। ২০১৮ সালের ৩১ অক্টোবর রাজধানী আঙ্কারার উদ্দেশ্যে টার্কিশ এয়ারলাইনসের একটি বিমান *টিকে২১২৪* উড়ানের মাধ্যমে এই বিমানবন্দর হতে সর্বপ্রথম বিমান উড়ান দেয়। ১লা নভেম্বর ২০১৮ থেকে প্রতিদিন ৫টি রুটে বিমান চলাচল শুরু করে; রুট ৫টি হলো আঙ্কারা, আন্তালিয়া, বাকু, এরকান ও ইজমির। তার মধ্যে ৩টি অভ্যন্তরীণ আর বাকি ২টি আন্তর্জাতিক রুটে তুর্কি সাইপ্রাসের এরকান বিমানবন্দর এবং আজারবাইজানের বাকু হায়দার আলিয়েভ আন্তর্জাতিক বিমানবন্দরে বিমান চলাচল করে। ৫টি বিমান রুটের উড়ানই টার্কিশ এয়ারলাইনস পরিচালনা করে। ৩১ ডিসেম্বর ২০১৮ পর্যন্ত ও-৭ মোটরওয়ে ব্যবহার করে আতাতুর্ক বিমানবন্দর থেকে সব সরঞ্জাম নতুন বিমানবন্দরে সরিয়ে আনা হবে।

ইতিহাস
------

### পটভূমি

ইয়েসিলকয় এলাকায় অবস্থিত আতাতুর্ক বিমানবন্দর ইস্তাম্বুলের বর্তমান প্রধান বিমানবন্দর। এর চারপাশসহ পার্শ্ববর্তী বাকিরকয় জেলা শহরে হওয়ায় এয়ারট্রাফিক সমস্যা দিন দিন ব্যাপকহারে বৃদ্ধি পাচ্ছে। আতাতুর্ক বিমানবন্দর ইউরোপের ব্যস্ততম বিমানবন্দরগুলোর মধ্যে একটি। ২০১৩ সাল থেকে যাত্রী পরিবহন ট্রাফিকে এটি ইউরোপের ৫ম ব্যস্ততম বিমানবন্দর।

আতাতুর্ক বিমানবন্দরের চারদিকে অতিরিক্ত রানওয়ে নির্মাণের কোন জায়গা নেই।

বিমান ও গন্তব্যস্থল
-------------------

টার্কিশ এয়ারলাইনস ইস্তাম্বুল বিমানবন্দর থেকে প্রথম উড়ান ৩১ অক্টোবর ২০১৮ তারিখ হতে আঙ্কারা, আনাতোলিয়া, ইজমির রুটে এবং আন্তর্জাতিক রুট বাকু, এরকান বিমানবন্দরে শুরু করে এবং আতাতুর্ক বিমানবন্দর থেকে সকল যাত্রী পরিসেবা এখানে সরিয়ে আনার পূর্ব পর্যন্ত এই কয়টি রুটই পরিচালিত হবে। ১লা জানুয়ারি ২০১৯ থেকে বৈরুত-ইস্তাম্বুল রুটে উড়ানের মাধ্যমে মধ্যপ্রাচ্যের সাথে বিমান পরিসেবা শুরু হবে।

তথ্যসূত্র
---------

1. ↑
2. ↑  "Yeni havalimanının adı belli oldu (İstanbul Havalimanı tabelaları asıldı)"। *NTV*।

বহিঃসংযোগ
---------


উইকিমিডিয়া কমন্সে **ইস্তাম্বুল বিমানবন্দর** সংক্রান্ত মিডিয়া রয়েছে।

* প্রাতিষ্ঠানিক ওয়েবসাইট[*স্থায়ীভাবে অকার্যকর সংযোগ*]
* অপারেটরের ওয়েবসাইট  ওয়েব্যাক মেশিনে আর্কাইভকৃত ২৬ অক্টোবর ২০২০ তারিখে
* প্রকল্প পরিকল্পনা
***একমত*** ( মারাঠি: एकमत, অর্থ - সহমত) মারাঠি ভাষার একটি দৈনিক পত্রিকা যা "ইন্দো এন্টারপ্রাইজ প্রাইভেট লিমিটেড"-এর মালিকানাধীন। যার সদর দফতর মহারাষ্ট্রের লাতুরে।

*একমত* হ'ল মারাঠওয়াদার অন্যতম বহুল পঠিত মারাঠি দৈনিক পত্রিকা। এটি দি ইন্দো এন্টারপ্রাইজ প্রাইভেট লিমিটেড কর্তৃক ২০ আগস্ট ১৯৯১ এ চালু হয়েছিল।

সংবাদপত্রটির দুটি সংস্করণ মারাঠওয়াদা এবং সোলাপুর থেকে প্রকাশিত।

সংবাদপত্র বিন্যাস
-----------------

সংবাদপত্রটি রাজনীতিতে দৃষ্টি নিবদ্ধ করে এবং নাগরিক ইস্যু এবং শিক্ষার্থীদের প্রয়োজনকে প্রাধান্য দেয়। এর তরুণ পাঠকদের কথা বিবেচনা করে, *একমত* তার বিন্যাস শৈলীতে পরিবর্তন আনে এবং এটি সমসাময়িক বিশ্ব, খেলাধুলা, শিক্ষা ইত্যাদি প্রচলিত নিবন্ধগুলি ছাপানো শুরু করে। এই নতুন পরিবর্তন এই সংবাদপত্রটির পাঠকদের চাহিদা পূরণের জন্য তৈরি করা হয়।

*একমত* পাঠকদের চমৎকার পড়ার অভিজ্ঞতা *দেওয়ার* জন্য পরিচিত, মূল পত্রিকার সাথে এটি পাঠকদের রবিবারের বিশেষ ক্রোড়পত্র *সপ্তরং* সরবরাহ করে, যাতে থাকে গল্প, নিবন্ধ এবং অঞ্চলের সর্বশেষ ঘটনা ।

বহিঃসংযোগ
---------

* *একমত* প্রাতিষ্ঠানিক ওয়েবসাইট
* মারাঠি সংবাদপত্রের প্রচার
**ইস্তাম্বুল সাবিহা গোকেন আন্তর্জাতিক বিমানবন্দর** (আইএটিএ: **SAW**, আইসিএও: **LTFJ**) (তুর্কি: *İstanbul Sabiha Gökçen Uluslararası Havalimanı*) তুরস্কের সর্ববৃহৎ শহর ইস্তাম্বুলের তিনটি আন্তর্জাতিক বিমানবন্দরের একটি। এটি নগর কেন্দ্র থেকে ৩২ কিলোমিটার (২০ মাইল) দক্ষিণ পূর্বে, দ্বিমহাদেশীয় শহরের এশীয় অংশে অবস্থিত। সাবিহা গোকেন আন্তর্জাতিক বিমানবন্দরকে আনাদোলুজেট ও প্যাগাসাস এয়ার লাইন্সে হাব এবং তুর্কিশ এয়ার লাইন্সের সহহাব হিসেবে ব্যবহার করে। বিমানবন্দরটি মোস্তফা কামাল আতাতুর্কের পালিত কন্যা সাবিহা গোকেনের নামে নামকরণ করা হয়েছে, যিনি ছিলেন বিশ্বের প্রথম যোদ্ধা বিমানচালক। যদিও নগর কেন্দ্র থেকে ৬৩ কিলোমিটার (৩৯ মাইল) দুরে ইস্তাম্বুলের ইউরোপীয় অংশে ইস্তাম্বুল আন্তর্জাতিক বিমানবন্দরকে সর্ববৃহৎ বিমানবন্দর করা হয়েছে, তবু সাবিহা গোকেন আন্তর্জাতিক বিমানবন্দর এখনও তুরস্কের সর্ববৃহৎ বিমানবন্দরগুলোর একটি।

ওভারভিউ
-------

বিমানবন্দরটি তৈরি করা হয়েছিল কারণ আতাতুর্ক আন্তর্জাতিক বিমানবন্দর (ইউরোপীয় দিকে অবস্থিত) ক্রমবর্ধমান যাত্রীদের চাহিদা (অভ্যন্তরীণ ও আন্তর্জাতিক উভয়) মেটাতে যথেষ্ট বড় ছিল না। ২০০১ সালের ৮ জানুয়ারি বিমানবন্দরটি চালু করা হয়। ২০০৭ সালের জুনে, তুর্কি সংস্থা লিমাক হোল্ডিং, ভারতের জিএমআর গ্রুপ এবং মালয়েশিয়া বিমানবন্দর হোল্ডিং বেরহাদ (এমএইচবি) কনসোর্টিয়াম বিমানবন্দরটি উন্নীত ও রক্ষণাবেক্ষণের জন্য চুক্তিবদ্ধ হয়েছিল। ২০০৮ সালের মাঝামাঝি সময়ে, বার্ষিক ২৫ মিলিয়ন যাত্রী পরিচালনার জন্য আন্তর্জাতিক টার্মিনালটি সম্প্রসারণ ও আধুনিকায়ন করাতে মাঠটি ভেঙে দেওয়া হয়েছিল।২০০৯ সালে অক্টোবরের ৩১ তারিখে নতুন টার্মিনাল উদ্বোধন করা হয়।

বিমানবন্দরের আন্তর্জাতিক টার্মিনালের ক্ষমতা মূলত বার্ষিক ৩০ লক্ষ যাত্রী ছিল এবং অভ্যন্তরীণ টার্মিনাল ক্ষমতা বার্ষিক ৫ লক্ষ যাত্রী ছিল। সাবিহা গোকেন আন্তর্জাতিক বিমানবন্দর ২০১০ সালে ১,১১,২৯,৪৭২ জন যাত্রী পরিচালনা করে, যা ২০০৯ সালের চেয়ে ৭১% বৃদ্ধি পেয়েছে। ২০১১ সালে, ২০২৩ সালের মধ্যে ২ কোটি ৫০ লক্ষ যাত্রী পরিচালনার লক্ষ্য নির্ধারণ করা হয়, কিন্তু ইতিমধ্যে ২০১৭ সালের মধ্যে ৩ কোটি ১০ লক্ষ যাত্রী পরিচালনা করেছে।

টার্মিনাল
---------

২ কোটি ৫০ লাখ বার্ষিক যাত্রী ক্ষমতা সহ নতুন টার্মিনাল ভবনটি একটি ছাদের নীচে অভ্যন্তরীণ এবং আন্তর্জাতিক বিমান চালনা করে।

নতুন টার্মিনাল ও এর বহুমুখী ভবনের বৈশিষ্ট্য ও সেবাগুলোর মধ্যে রয়েছে;

তথ্যসূত্র
---------

1. ↑  EAD Basic. Ead.eurocontrol.int. Retrieved on 1 August 2011.
2. ↑  "ACI EUROPE Airport Traffic Report. December, Q4 and Full Year 2015" (পিডিএফ)। সংগ্রহের তারিখ ২৮ আগস্ট ২০১৬।
3. ↑  "First female combat pilot"। *Guinness World Records* (ইংরেজি ভাষায়)। সংগ্রহের তারিখ ২০১৮-০৪-১৯।

বহিঃসংযোগ
---------


উইকিমিডিয়া কমন্সে **ইস্তাম্বুল সাবিহা গোকেন আন্তর্জাতিক বিমানবন্দর** সংক্রান্ত মিডিয়া রয়েছে।

* প্রাতিষ্ঠানিক ওয়েবসাইট
* LTFJ-এর আবহাওয়া তথ্য - NOAA/NWS
* SAW-এর দুর্ঘটনার ইতিহাস - এভিয়েশন সেফটি নেটওয়ার্ক
**একরামউদ্দিন আহমেদ** (১৮৭২–১৯৪০) সরকারী কর্মকর্তা এবং বাঙালি সাহিত্যিক। তিনি সরকারী চাকরি করার সময় সাঁওতাল জনগণকে সহযোগিতা এবং অবসর গ্রহণের পরে তাঁর শিল্প-সাহিত্যের জন্য পরিচিত।

শৈশব এবং শিক্ষা
---------------

আহমদ ব্রিটিশ ভারতের বেঙ্গল প্রেসিডেন্সিের বর্ধমান জেলাের রায়না থানার কুলিয়ায় ১৮৭২ সালে জন্মগ্রহণ করেন। ১৮৯২ সালে বর্ধমান উচ্চ বিদ্যালয় থেকে স্কুল জীবন এবং ১৮৯৪ সালে তিনি বর্ধমান রাজ কলেজ থেকে এফএ পরীক্ষায় উত্তীর্ণ হন। বিএ ডিগ্রির জন্য হুগলি কলেজে ভর্তি হন তবে শেষ হবার আগেই ঝরে পড়েন।

কর্মজীবন
--------

আহমদ ১৮৯৬ সালে সরকারের জরিপকারী হিসাবে কর্মজীবন শুরু করেন এবং পরবর্তীকালে উপ-ব্যবস্থাপকে পদোন্নতি পান। তিনি ১৯১৮ সালে বীরভূমের সাঁওতাল জমিদারদের দ্বারা নিপীড়ন ও শোষণের বিষয়ে একটি প্রতিবেদন তুলে ধরেন। এই প্রতিবেদনের ফলে সাঁওতালদের দমন-পীড়নের বিষয়ে সরকারের দৃষ্টি আকর্ষণ হয়। সাঁওতালদের অধিকার তুলে ধরার প্রয়াসে তিনি সর্বদা পুলিশের সমর্থন পাননি। ১৯২৭ সালে সরকারী চাকরি থেকে অবসর গ্রহণ করেন।

আহমদ সাহিত্য সমালোচক ও লেখক হিসাবে খ্যাতি অর্জন করেন। তিনি রবীন্দ্রনাথ ঠাকুরের সৃষ্টিকর্ম সম্পর্কে অন্যতম শীর্ষস্থানীয় মুসলিম লেখক এবং ১৯১৪ সালে *রবীন্দ্রপ্রতিভা* লিখেন।তিনি মাইকেল মধুসূদন দত্ত এবং বঙ্কিমচন্দ্র চট্টোপাধ্যায়েরও সাহিত্য সমালোচক। তিনি রোম্যান্টিক উপন্যাস *কাঁচ ও মনি* (১৯১৯) *সহ* বেশ কয়েকটি উপন্যাস লিখেন।

তার উপন্যাসগুলি সেই সময়ের গুরুত্বপূর্ণ বাঙালি মুসলিম সাহিত্য পত্রিকা সওগাত এবং মোহাম্মদীতে ধারাবাহিকভাবে ছাপা হয়। তিনি একজন রসিক, প্রাবন্ধিক এবং ছোটগল্প লেখক এবং তাঁর একটি গল্প "*ভিক্ষুক*" পূর্ব পাকিস্তানের মাধ্যমিক বিদ্যালয়ের একটি নির্ধারিত পাঠ্য ছিল।

মৃত্যু
------

একরামউদ্দীন আহমদ ১৯৪০ সালের ২০ নভেম্বর কাইথা গ্রামে মারা যান। তাকে ব্রিটিশ ভারতের পশ্চিমবঙ্গের বীরভূম জেলার কাইথায় সমাহিত করা হয়।

তথ্যসূত্র
---------

1. 1 2 3 4  ওয়াকিল আহমদ (২০১২)। "আহমদ, একরামুদ্দীন"। ইসলাম, সিরাজুল; মিয়া, সাজাহান; খানম, মাহফুজা; আহমেদ, সাব্বীর। *বাংলাপিডিয়া: বাংলাদেশের জাতীয় বিশ্বকোষ* (২য় সংস্করণ)। ঢাকা, বাংলাদেশ: বাংলাপিডিয়া ট্রাস্ট, বাংলাদেশ এশিয়াটিক সোসাইটি। আইএসবিএন 9843205901। ওএল 30677644M। ওসিএলসি 883871743।
2. ↑  Samāddāra, Raṇabīra (১৯৯৮)। *Memory, Identity, Power: Politics in the Jungle Mahals (West Bengal), 1890-1950* (ইংরেজি ভাষায়)। Orient Longman। পৃষ্ঠা ৯৯, ১৪১। আইএসবিএন 978-81-250-1025-8।
**ইহাভান্ধু** মালদ্বীপের একটি জনবহুল দ্বীপ। এটি দেশের উত্তরাঞ্চলীয় ভৌগোলিক অ্যাটলে অবস্থিত এবং প্রশাসনিকভাবে হা আলিফ অ্যাটলের অংশ। এটি ইহাভান্ধু দ্বীপ কাউন্সিল দ্বারা পরিচালিত একটি দ্বীপ পর্যায়ের প্রশাসনিক নির্বাচন কেন্দ্র।

ইতিহাস
------

মালদ্বীপে পর্তুগিজ শাসনকে পরাজিত করা মালদ্বীপের বীর মোহাম্মদ ঠাকুরুফানু (বোদুথানকুড়ুফানু) এর গল্পটিতে প্রকাশ পেয়েছে যে মোহাম্মদ ঠাকুরুফানানুর মা একজন ইহবান্ধু মহিলা ছিলেন। এই দ্বীপে ব্রেইন প্রবাল ব্যবহার করে ১৭০১ সালে সুলতান ইব্রাহিম মুহিরুধীন নির্মিত একটি মসজিদ রয়েছে। পুনরুদ্ধারের মাধ্যমে, এর উৎস বজায় রাখা হয়েছে কারণ মসজিদটি ইহাভান্ধু দ্বীপের একমাত্র অবশিষ্ট প্রত্নতাত্ত্বিক প্রমাণ।

ভূগোল
-----

দ্বীপটি দেশের রাজধানী, মালে এর ৩১৪.০৮ কিমি (১৯৫ মা; ১৭০ নটিক্যাল মাইল) উত্তরে অবস্থিত।

ইহাভান্ধু দ্বীপপুঞ্জের অন্যতম বড় পরিবেশগত সমস্যা হলো ভূমি ক্ষয়।

জনমিতি
------

ঐতিহাসিক জনসংখ্যা| বছর | জন. | ±% |
| --- | --- | --- |
| 2006 | ২,৪৪৭ | —     |
| 2014 | ২,৪৬৮ | +০.৯% |

অর্থনীতি
--------

ঐতিহ্যগতভাবে, দ্বীপটি প্রকৃত মৎস্য শীকারের দ্বীপ। এখানকার বেশিরভাগ কর্মক্ষম বয়সের লোকই অভিজ্ঞ জেলে। দেশটির টুনা (শীতল ও হিমায়িত) এবং শুকনো মাছ রফতানির জন্যও ইহভান্ধুর অবদান রয়েছে। সরকারী মালিকানাধীন মৎস্য সংস্থা, মালদ্বীপ শিল্প মৎস্য সংস্থাও এই অঞ্চলে কাজ করে।

শিক্ষা
------

১৪ ই মে ১৯৭৯ এ চালু হওয়া, ইহাভান্ধু স্কুল দ্বীপের পাবলিক স্কুল হিসেবে কাজ করে, এটি প্রাথমিক থেকে উচ্চমাধ্যমিক শিক্ষা প্রদান করে। প্রথমদিকে, স্কুলটির নাম "ইহাভান্ধু মাধারুসা" ছিল। তখন এটি স্থানীয় লোকের মালিকানাধীন ছিল। ২০০৩ সালে স্কুলটি এ-লেভেল গ্রেড সহ আন্তর্জাতিক জিসিই সাধারণ স্তরের পরীক্ষার জন্য শিক্ষার্থীদের প্রস্তুত করে এবং ১৯৯৯ সালে মাধ্যমিক গ্রেড প্রদান করা শুরু করে। স্কুলটি ২০০৫ সালে একটি সরকারী মালিকানাধীন বিদ্যালয়ে পরিণত হয়।

বর্তমানে, এই বিদ্যালয়ে পুরো অ্যাটলে সব থেকে বেশি শিক্ষার্থী রয়েছে (২০১১ সালে ৭৫৭ জন শিক্ষার্থী)।

পরিবহন
------

দ্বীপে প্রবেশের সমস্যা সমাধানের জন্য একটি পোতাশ্রয় খনন করা হয়েছে। এর ক্ষেত্রফল ১৩,১৫০ মি২ (১,৪১,৫০০ ফু২)। এটি ১৯৯২ সালে ড্রেজিং করা হয়েছিল। ২০০০ সালে বন্দরটি মেরামত করা হয়েছিল। এই বন্দরটি দ্বীপের অর্থনীতিতে গুরুত্বপূর্ণ ভূমিকা পালন করে। বিশেষত এই দ্বীপের বেশিরভাগ দ্বীপপুঞ্জের কর্মরত জেলেরা প্রতিদিন এটি ব্যবহার করে।

২০১০ সালের ১১ নভেম্বর, সরকার একটি নতুন বন্দর তৈরির জন্য ৪,৪৯০,৬৭৮.৯৪ মার্কিন ডলার ব্যয় করে একটি প্রকল্প শুরু করে। প্রকল্পের কাজ এখনও শেষ হয়নি। প্রকল্পটির ঠিকাদার এমটিসিসির মতে, ২০১১ সালের সেপ্টেম্বর পর্যন্ত ব্রেকওয়াটার নির্মাণকাজ ৩৬% শেষ হয়েছে। এই নতুন বন্দরের আয়তন ৩৫,৯৪৫ মি২ (৩,৮৬,৯১০ ফু২)।

তথ্যসূত্র
---------

1. ↑  "Table PP5: Resident Population by sex, nationality and locality (administrative islands), 2014" (পিডিএফ)। *Population and Households Census 2014*। National Bureau of Statistics। পৃষ্ঠা 33। সংগ্রহের তারিখ ৯ আগস্ট ২০১৮।
2. ↑  "Coordinate Distance Calculator"। *Boulter.com*। সংগ্রহের তারিখ ৯ আগস্ট ২০১৮।
3. ↑    ওয়েব্যাক মেশিনে আর্কাইভকৃত ৪ অক্টোবর ২০১৩ তারিখে Isles: island profile

বহিঃসংযোগ
---------

* ইহাভান্ধু সরকারী সংবাদ ওয়েবসাইট
* দ্বীপসমূহ: ইহাভান্ধু  ওয়েব্যাক মেশিনে আর্কাইভকৃত ৪ অক্টোবর ২০১৩ তারিখে

প্রবেশদ্বার: মালদ্বীপ
**উইলিয়াম মুনরো ডিংওয়াল** (২ মার্চ, ১৮৫১ –৩ এপ্রিল,১৮৮৯) স্কটল্যান্ডে জন্মগ্রহণকারী একজন সাধারণ বণিক এবং ব্রিটিশ কলাম্বিয়ার রাজনৈতিক ব্যক্তিত্ব ছিলেন। তিনি ১৮৮২ থেকে ১৮৮৬ পর্যন্ত ব্রিটিশ কলম্বিয়া আইনসভায় স্বতন্ত্র প্রার্থী হিসেবে কমক্সের প্রতিনিধিত্ব করেছিলেন।

জীবনী
-----

উইলিয়াম স্কটল্যান্ডের ডিংওয়ালের কাছে জন্মগ্রহণ করেন এবং সেখানেই শিক্ষিত হন। ডিংওয়াল ১৮৭২ সালে স্কটল্যান্ড ছেড়ে লন্ডন, অন্টারিওতে এসেছিলেন এবং তারপরে চার বছর পরে ব্রিটিশ কলাম্বিয়ায় বসতি স্থাপন করেছিলেন। তিনি বারবারা ডানকানকে বিয়ে করেছিলেন। রাজনীতি করার আগে তিনি কমেক্সের পোস্টমাস্টার ছিলেন। এছাড়া তিনি সরকারি এজেন্ট, সম্পদ মূল্যায়নকারী এবং কর সংগ্রাহক হিসাবেও কাজ করেছিলেন। ১৮৮৬ সালে পুনর্নির্বাচনে ডিংওয়াল পরাজিত হইয়েছিলেন। তিনি ৩৮ বছর বয়সে কমক্সে মৃত্যুবরণ করেন।

তথ্যসূত্র
---------

1. 1 2  Gemmill, John Alexander (১৮৮৩)। *The Canadian parliamentary companion, 1883*। পৃষ্ঠা 317। সংগ্রহের তারিখ ২০১১-০৭-২৭। [*স্থায়ীভাবে অকার্যকর সংযোগ*]
2. 1 2  "Vital Event Death Registration"। BC Archives। সংগ্রহের তারিখ ২০১১-০৭-২৭। [*স্থায়ীভাবে অকার্যকর সংযোগ*]
3. ↑  "Electoral History of British Columbia, 1871-1986" (পিডিএফ)। Elections BC। সংগ্রহের তারিখ ২০১১-০৭-২৭।

প্রবেশদ্বার: জীবনী রাজনীতি
**একশালা বন্দোবস্ত** ১৭৭৭ খ্রিষ্টাব্দে ব্রিটিশ ভরতে প্রবর্তিত একটি ভূমি কর আদায়র ব্যবস্থা। : কর ধার্যের সুবিধার্থে গভর্নর জেনারেল ওয়ারেন হেস্টিংস ভারতের ভূ-সম্পত্তির মূল্য নির্ধারণের জন্য ১৭৭৬ এ আমিনি কমিশন নামে একটি কমিশন গঠন করেন। করদাতা কৃষকদের মধ্যে নিলাম ডাকের ভিত্তিতে বিদ্যমান পাঁচশালা বন্দোবস্তের (১৭৭২-১৭৭৬) বদলে ১৭৭৭ থেকে একটি নতুন বন্দোবস্ত প্রয়োজনীয় হয়ে পড়ে। ওয়ারেন হেস্টিংস ভূ-সম্পত্তি জরিপ (যাকে বলা হয় ‘আমিনি’) করার জন্য একটি কর কমিশন গঠন এবং পরবর্তী বন্দোবস্তের জন্য ভূমির যথাযথ কর নির্ণয়ের সুপারিশ করেন। চুক্তিভিত্তিক দুজন কর্মকর্তা এবং একজন স্থানীয় দীউয়ান সমন্বয়ে এ কমিশন গঠিত হয়। চুক্তিভিত্তিক দুই কর্মকর্তা ডেভিড অ্যান্ডারসন এবং জর্জ বোগলে কমিশনার হিসেবে এবং দীউয়ান গঙ্গাগোবিন্দ সিং পেশকার হিসেবে দায়িত্ব পালন করেন। গভর্নর জেনারেল ও কাউন্সিলের অন্যান্য সদস্যগণ কর নির্ণয়ে একটি স্থিরমূল্য-হিসাব নির্ধারণের বিষয়ে একমত হন, যাতে নমুনামাফিক কিছু কাট-ছাঁটের পর তা স্থায়ী কর আরোপণ পদ্ধতি হিসেবে প্রতিষ্ঠিত হতে পারে। এ লক্ষ্য অর্জনে কমিশনকে বাস্তবসম্মত কর্ম পরামর্শ প্রণয়ন করতে বলা হয়।

আমিনি কমিশন পাঁচটি সুপারিশ ও মন্তব্য পেশ করে:
(১) জমিদারদের অনাদায়ি কর পরিশোধে অনীহার কারণে কর মওকুফযোগ্য হবে না;
(২) একটি কর বিলুপ্ত হলে আরেকটি কর সৃষ্টি হয়; ফলত কর ছাঁটাই কিংবা কর বিলোপ কোনোটাই রায়তদের জন্য সুফলদায়ক হয় না;
(৩) নদী, নতুন হাট-বাজার পার্শ্ববর্তী জমিদারের হাতে বেদখল হওয়ার অজুহাতে কর হ্রাসের দাবি সমর্থনযোগ্য নয়;
(৪) স্থানীয় বিষয়-আশয় সম্পর্কে সরকারি উদাসীনতার সুযোগে জমিদাররা অকল্পনীয় পরিমাণে জমিজমা আলাদা করে নিয়েছে;
(৫) কোম্পানির দীউয়ানির ধারণার চেয়ে কর পরিস্থিতির অবনতি হয়েছে।

আমিনি কমিশন রিপোর্ট নিয়ে কাউন্সিল সদস্যদের মধ্যে উত্তপ্ত বিতর্ক হয় এবং একটি চূড়ান্ত বন্দোবস্ত প্রস্ত্তত করার আগে আরও তথ্য সংগ্রহের নির্দেশ দেওয়া হয়। এই অন্তর্বর্তী সময়ের জন্য কোর্ট অব ডিরেক্টরস-এর কাছে এক বা তিন বছরের জন্য মেয়াদি বন্দোবস্ত প্রদানের সুপারিশ করা হয়। এ রিপোর্টের একটি কপি গভর্নর জেনারেলের সমর্থন ও সুপারিশসহ কোর্ট অব ডিরেক্টরস-এর কাছে পাঠানো হয়। ‘কোর্ট’ জমিদারদের সঙ্গে এক থেকে তিন বছরের একটি বন্দোবস্ত করার জন্য কলকাতা সরকারকে নির্দেশ দেয়। এই বন্দোবস্ত **একশালা বন্দোবস্ত** নামে পরিচিত।
চীনের সাংহাইয়ের জিয়াংওয়ান মসজিদের বাইরে ঈদুল আযহার খাবার বিক্রি হচ্ছে।
মুসলিম বিশ্বে প্রতিবছর উদযাপিত হয় ঈদুল ফিতর ও ঈদুল আযহা। উভয় উৎসবে দেশ ও স্থানীয় অঞ্চলেভেদে নির্দিষ্ট রান্না হয়।

ঈদুল ফিতরের রান্না
------------------

ঈদুল ফিতর রমজানের খুশির সমাপ্তি (যা আল্লাহর রহমত বয়ে আনে) উদ্‌যাপন করে এই উপলক্ষে প্রচুর পরিমাণে মিষ্টি খাবার খাওয়ার কারণে "মিষ্টি ঈদ" নামেও পরিচিত। বাংলাদেশ, ব্রুনাই, পাকিস্তান, ইরান, ইন্দোনেশিয়া, ভারত, মালয়েশিয়া এবং আরব বিশ্বে ধর্মীয় প্রথা অনুযায়ী ঈদ উদ্‌যাপনের জন্য ঐতিহ্যবাহী খাবার রয়েছে। ঈদুল ফিতরের নাস্তায় থাকে বেশ কিছু মিষ্টান্ন আইটেম। এসবের মধ্যে উল্লেখযোগ্য হলো দুধ দিয়ে তৈরি সেমাই। দুধে আলাদাভাবে রান্না করা সেমাই ও খেজুরও ঈদের নামাজ পড়ার আগে নাস্তা হিসাবে খাওয়া হয়। উপসাগরীয় অঞ্চলে বালালীত নামে আরেকটি ভিন্ন জনপ্রিয় মিষ্টান্ন রয়েছে।

স্থানীয় সংস্কৃতি উপর নির্ভর করে, রান্নার ধরন এবং প্রকারভেদগুলি পরিবর্তিত হয় তবে তা সবসময় মিষ্টি জাতীয় খাবার হয়। বাংলার চমচম, কালোজাম এবং বিভিন্ন ধরনের কেকের পাশাপাশি রসমালাই জনপ্রিয়। এগুলি কেবল ঘরের অভ্যন্তরেই খাওয়া হয় না, ঈদুল ফিতরের সময় আত্মীয়স্বজন এবং বন্ধুবান্ধবদের বাসায় বেড়াতে যাওয়ার সময় তা উপহার হিসেবে নেয়া হয়। তুরস্কে বাকলাভা এবং অন্যান্য মণ্ড জাতীয় মিষ্টি খাওয়া হয়। ইন্দোনেশিয়ার ঈদের সময় সাধারণত কেতুপাত পরিবেশন করা হয়।

ঈদুল আযহার রান্না
-----------------

কোরবানির ঈদ হল "নোনতা ঈদ"। কারণ ঈদুল ফিতরের সময় যে খাবারগুলি পরিবেশন করা হয় সেগুলি মূলত মসলাদার। এই ঈদে বেশীর ভাগ খাবার মাংসের হয়, তবে মাংসের ধরন জবেহকৃত পশুর উপর নির্ভর করে। বন্ধুবান্ধব, আত্মীয়স্বজন এবং সমাজের দরিদ্রদের যে উপহার দেওয়া হয় তার মধ্যে রয়েছে জবাই করা পশুর গোশত। জবাইকৃত পশুর ভাজি করা যকৃৎ প্রাতঃরাশ হিসাবে খাওয়া হয় এবং বিভিন্ন খাবারের মধ্যে বিভিন্ন রকমের কাবাব (হাড়হীন মাংস যা মশানো এবং ভাজা), হালিম, কোরমা এবং অন্যান্য বিভিন্ন কিছু রয়েছে। পোলাও এবং বিরিয়ানিরসহ গরুর মাংস ও সাদা ভাত দক্ষিণ এশিয়ায় খুব জনপ্রিয়।

কোকোরেচ, যা অন্ত্র (নাড়িভুঁড়ি) থেকে তৈরি, তুরস্ক এবং অন্যান্য বালকান মুসলিম সম্প্রদায়ের মধ্যেও খাওয়া হয় যা সেসব অঞ্চলে এটি খুব জনপ্রিয়।

কোমল পানীয় এই উভয় উৎসবের সময় জনপ্রিয় পানীয়।

আরও দেখুন
---------

* হালাল

তথ্যসূত্র
---------

1. ↑  "ঈদের রান্না"। দৈনিক যুগান্তর। সংগ্রহের তারিখ ১১ আগস্ট ২০১৯।
2. ↑  "ঈদের রান্না"। দৈনিক কালের কণ্ঠ। সংগ্রহের তারিখ ১১ আগস্ট ২০১৯।

| * দে
* স
ঈদ |
| --- |
| উৎসব | 
* ঈদুল ফিতর ("রোজা ভাঙার দিবস")
* ঈদুল আযহা ("ত্যাগের উৎসব")

 |  |
| স্মরণ উৎসব | 
* ঈদে মিলাদুন্নবী
* ঈদুল মুবাহিলা

 |
| বিষয় | 
* *ঈদ মোবারক*
* ঈদের নামাজ
	+ ঈদগাহ
* ঈদি
* ঈদের রান্না

 |
**এএমএ ইন্টারন্যাশনাল ইউনিভার্সিটি** (**AMAIU**) হলো ফিলিপাইন ভিত্তিকএএমএ কম্পিউটার বিশ্ববিদ্যালয়ের বাহরাইন শাখা। এর প্রধান শাখার মত এখানেও বার্ষিক ক্যালেন্ডার আছে, যেখানে চার বছরের শিক্ষা কর্মসূচির অধীনে পাঠদাব সম্পন্ন হয়।

ইতিহাস
------

এএমএ আন্তর্জাতিক বিশ্ববিদ্যালয় খোলা হয়েছিল ২০০২ সালের সেপ্টেম্বর মাসে। তখন এ এম এ এডুকেশন বাহরাইনের সরকারের সাথে একটি অংশীদারত্ব চুক্তি করে। এর ফলশ্রুতিতে বাহরাইনের রাজধানী মানামা তে উক্ত বিশ্ববিদ্যালয় স্থাপিত হয়।

### বিশ্ববিদ্যালয়ের লক্ষ্য

বিশ্ববিদ্যালয়ের লক্ষ্য হিসেবে বলা হয়েছে, বাহরাইন, এ অঞ্চলে এবং বিশ্বব্যাপী গ্রহণযোগ্য প্রাসঙ্গিক, উদ্ভাবনী ও মানসম্মত শিক্ষা প্রদানের মাধ্যমে যোগ্য, পেশাদার এবং উদ্যোক্তা গুণসম্পন্ন নাগরিক তৈরী করা।

অবকাঠামো
--------

এএমএ ইন্টারন্যাশনাল ইউনিভার্সিটি ২০০৮ সালে তিনটি ভবন বিশিষ্ট সালমাবাদ ক্যাম্পাসে স্থানান্তরিত হয়। এর আয়তন ৫৭,৪৫০ বর্গমিটার। একাডেমিক ভবন, উন্নত শ্রেণীকক্ষ, গ্রন্থাগার সুবিধা, নিজস্ব পরিবহন ব্যবস্থা ইত্যাদি আছে।

ডিগ্রী
------

### প্রোগ্রাম

১) (বি এস) কম্পিউটার বিজ্ঞান

২) (বি এস) ইন্টারন্যাশনাল স্টাডিজ
৩) (বি এস) ব্যবসায় তথ্য

৪) (বি এস) প্রকৌশল ইনফর্মমেটিক্স

৫) (বি এস) মেকট্রনিক্স ইঞ্জিনিয়ারিং

### স্নাতক প্রোগ্রাম

১) (এম এস) কম্পিউটার বিজ্ঞান

২) এম বি এ 
### কলেজ অফ মেডিসিন

#### ডক্টর অফ মেডিসিন

এমডি প্রোগ্রামটি এএমএ ইউনিভার্সিটির মাকতালী শাখায় চালু ছিলো। এখানে চার বছর মেয়াদে কোর্সটি পড়ানো হতো। CHED প্রদত্ত পাঠ্যক্রমের ওপর ভিত্তি করে পাঠদান করানো হয়। এ এম এ কলেজ অফ মেডিসিন ২০০৮ সাল থেকে মাকতালী শাখায় চালু করা হয়।

প্রকাশনা
--------

এ এম এ বিশ্ববিদ্যালয় থেকে নিয়মিত বিভিন্ন গবেষণা প্রতিবেদন, সাময়িকী, বই ইত্যাদি প্রকাশিত হয়।

আরো দেখুন
---------

1. বাহরাইন বিশ্ববিদ্যালয়

তথ্যসূত্র
---------

1. ↑  Universities  ওয়েব্যাক মেশিনে আর্কাইভকৃত ৩১ মে ২০১৬ তারিখে, indexBAHRAIN  ওয়েব্যাক মেশিনে আর্কাইভকৃত ৯ নভেম্বর ২০১৭ তারিখে
2. ↑  "Vision,Mission & Values | AMA International University Bahrain" (ইংরেজি ভাষায়)। ২০১৭-১২-৩১ তারিখে মূল থেকে আর্কাইভ করা। সংগ্রহের তারিখ ২০১৮-০১-০৬।
3. ↑  "ABOUT US | AMA International University Bahrain" (ইংরেজি ভাষায়)। ২০১৮-০১-০৯ তারিখে মূল থেকে আর্কাইভ করা। সংগ্রহের তারিখ ২০১৮-০১-০৬।
একুয়াকালচার প্রকৌশল
**একুয়াকালচার প্রকৌশল** হচ্ছে কৃষি প্রকৌশল/জৈব প্রকৌশল শাস্ত্রের একটি শাখা যেখানে জলজ মেরুদন্ডী প্রাণী, অমেরুদণ্ডী প্রাণী ও শৈবাল চাষের সাথে সম্পর্কিত বিভিন্ন সমস্যার প্রকৌশলগত
সমাধান দেয়া হয়। এটি একটি বহুমুখী বিষয়।
যেসমস্ত একুয়াকালচার সিস্টেমের অপ্টিমাইজেশন ও ইঞ্জিনিয়ারিং সমাধান দরকার হয় তাদের মধ্যে উল্লেখযোগ্য হচ্ছে সামুদ্রিক খাচা, পুকুর ও রিসার্কুলেটিং একুয়াকালচার।এই সিস্টেমগুলোর ডিজাইন ও ব্যবস্থাপনা সিস্টেমগুলোর উৎপাদন ও খামারের অর্থনৈতিক পার্ফরম্যান্স এর উপর ভিত্তি করে করা হয়।

একুয়াকালচার প্রকৌশল এ নকশার বৈচিত্র্য বহুবিধ এবং এগুলোর উন্নয়নের জন্য যান্ত্রিক, জৈবিক ও পরিবেশগত সিস্টমের জ্ঞানের দরকার। তার সাথে দরকার ম্যাটেরিয়াল প্রকৌশল ও ইন্সট্রুমেন্টেশনের জ্ঞান। সেই সাথে একুয়াকালচার প্রকৌশলে বর্জ্যপানি ব্যবস্থাপনা, কৃষি ও মৎস্যবিজ্ঞান থেকেও ইঞ্জিনিয়ারিং সমাধান নেয়া হয়।
একুয়াকালচার প্রকৌশল, বিশ্বব্যাপী একুয়াকালচার শিল্পের সম্প্রসারনে অনেক বড় ভূমিকা রেখেছে। সাম্প্রতিক সময়ে এই বিষয়ে অনেক গবেষণার ফলে
বিপুল উন্নতি সাধিত হয়েছে এবং একুয়াকালচার এর নিত্যনতুন প্রযুক্তি আবিষ্কৃত হচ্ছে। বিশ্বজুড়ে যে পরিমান সামুদ্রিক খাবার গ্রহণ করা হয় তার বেশির ভাগের উন্নয়ন ও সম্প্রসারনে এই একুয়াকালচার প্রকৌশলের ভূমিকা উল্লেখযোগ্য।

রি-সার্কুলেটিং একুয়াকালচার পদ্ধতি
----------------------------------

রি-সার্কুলেটিং একুয়াকালচার এ কম পানি ব্যবহার করে যেকোন একটি মাছের প্রজাতির উচ্চ ঘনত্বের চাষাবাদ করা হয়।
পদক্ষেপ সমূহের মধ্যে থাকে ধূলিকনা অপসারন, জৈব-ফিল্টারকরন, অক্সিজেন প্রদান ও পাম্পিং।এগুলির জন্য বিভিন্ন যন্ত্রপাতি ও প্রকৌশলী সমাধানের দরকার। এর পাশাপাশি পানির তাপমাত্রা, পানিতে দ্রবীভূত অক্সিজেন ও পি এইচ নিয়ন্ত্রণ এর জন্য নিবিড় ইন্সট্রুমেন্টেশন ও
বিভিন্ন সেন্সরের ব্যবহার ও সেগুলো নিয়ন্ত্রণ করা দরকার।তবে আমাদের বাংলাদেশএ এই পদ্ধতিটির ব্যবহার শুরু হলেও তেমন জনপ্রিয়তা পায় নি ব্যয়বহুল হবার কারনে ও এর উচ্চ প্রযুক্তিগত চাহিদার কারনে।

গবেষণা
------

'Journal of aquacultural engineering' নামক একটি সাময়িকী একুয়াকালচার ক্ষেত্রে প্রকৌশলীদের গবেষণা সমূহ প্রকাশ করে। সারা বিশ্বে একুয়াকালচার প্রকৌশল কে জৈব প্রকৌশল অথবা কৃষি প্রকৌশলের সাথে একিভূত করে বিভিন্ন বিশ্ববিদ্যালয়ে পড়ানো হয়।

আরো দেখুন
---------

রি-সার্কুলেটিং একুয়াকালচার পদ্ধতি

তথ্যসূত্র
---------

* Frederick Wheaton (1933). "Aquacultural Engineering. Kreiger Pub Co. ISBN 978-0-8946-4786-4
* odd-lvar lekang, (2013) Aquacultural Engineering. John Wiley and Sons. P. 165. ISBN 978-0-470-67085-9
* colt, john(1990), 'The Role of Engineering Disciplines In Aquaculture' IChemE Symposium

Series-111:1-17

* www.journals.elsevier.com/ aquacultural engineering
* Micheal B Timmons and James B. Eveling (2013), "Recirculating Aquaculture"(3rd Edition). p. 3. Ithaca publishing company publishers. ISBN 978-0971264656
* Thomas B. Lawson (1995): Fundamentals of Aquacultural Engineering. ISBN 978-1-4615-7049-3, Springer US.
* 2016 The State of World Fish & Aquaculture(PDF). FAO, Rome. United Nations. Page-77. ISBN 978-92-5-109185-2
**এগমোর** দক্ষিণ ভারতের তামিলনাড়ু রাজ্যের চেন্নাই জেলার একটি অঞ্চল৷ এটি কূবম নদীর উত্তর তীরে অবস্থিত গুরুত্বপূর্ণ আবাসিক এবং অর্থনৈতিক ও পরিবহন কেন্দ্র৷

এগমোর যাদুঘর
এগমোর রেলওয়ে স্টেশন ছিল মাদ্রাজ এবং দক্ষিণ মারাঠা রেলপথের মূল টার্মিনাস৷ পরবর্তীকালে তা ভারতীয় রেলওয়ের দক্ষিণ রেল শাখার মিটার গেজের অংশীভূত হয়৷ এটি একটি গূরুত্বপূর্ণ রেলওয়ে জংশন রয়ে যায়৷ তামিলনাড়ুর সরকারি যাদুঘর ও তামিলনাড়ু পুরাতত্ত্ব বিভাগ এগমোরে অবস্থিত৷ অঞ্চলে অবস্থিত সবচেয়ে পুরাতন গির্জাটি হলো ওয়েসলি চার্চ।

ইতিহাস
------

চোল রাজা প্রথম কুলতুঙ্গের শিলালেখে প্রথম এগমোরের উল্লেখ পাওয়া যায়৷ চোল সাম্রাজ্যের সময়কালে এগমোর ছিলো প্রশাসনিক একক এলুমপুর নাড়ুর সদর৷ নেল্লোর চোল রাজা বিজয়কন্দ গোপালের ১২৬৪ খ্রিস্টাব্দের দোসরা তারিখের শিলালেখতে পুলালকোট্টমের এলুমুর তুদরমুনি নামে একটি গ্রামের উল্লেখ রয়েছে৷ বিজয়নগর সাম্রাজ্যের সময়কালীন রাজা শ্রীরঙ্গনাথ যাদবরায়ের নথিপত্র অনুযায়ী এলুমুর তুদরমুনি নাড়ুর সেরুপ্পেড়ু (বর্তমান শেঠপট্টু)-র এক বাসিন্দা তিরুবোত্রিয়ুরে একটি উপাসনালয় নির্মাণ করান৷

আদিয়ার নদীর উত্তরে অবস্থিত এগমোর হলো স্থানীয় এলুমপুরের ইংরাজী অপভ্রংশ৷ ১৭২০ খ্রিস্টাব্দে ব্রিটিশ সাম্রাজ্যের অন্তরাভুক্ত হওয়ার পরেও এগমোরের বিশেষ উন্নতি হয় নি, তবে ১৮৫৮ থেকে ১৯৪৭ খ্রিস্টাব্দে ব্রিটিশ দক্ষিণ ভারতের স্বর্ণযুগ চলাকালীন এই অঞ্চলের প্রভূত উন্নতি সাধন হয়৷ এগমোর যাদুঘর হলো ব্রিটিশ আমলে এখানে নির্মিত প্রথম কোনো তাৎপর্যপূর্ণ নিদর্শন৷ ১৮৫৭ খ্রিস্টাব্দে সিপাহী বিদ্রোহের ঠিক পরেই এই যাদুঘরটি খোলা হয়৷ ১৮৯৬ খ্রিস্টাব্দে ক্রোড়পত্র পাওয়ার পর যাদুঘরের সমস্ত বইপত্র নিয়ে পরীক্ষামূলকভাবে কোন্নেমারা গ্রন্থাগার চালু করা হয়৷ ১৭৯৬ খ্রিস্টাব্দে এগমোর ছিলো মাদ্রাজের নিকট একমাত্র মিলিটারি মেল অর্ফ্যান এসাইলাম৷

### অবস্থান

এগমোরের উত্তর-পশ্চিম দিকে রয়েছে কীলবক্কম, উত্তর দিকে পুরসাইবক্কম, উত্তর-পূর্ব দিকে পার্কটাউন, পশ্চিম দিকে শেঠপট্টু, পূর্ব দিকে চিন্তাদ্রিপেট, দক্ষিণ-পশ্চিমে নুঙ্গমবক্কম ও দক্ষিণে আন্না সালাই অবস্থিত৷

রাজনীতি
-------

এগমোর বিধানসভা কেন্দ্র চেন্নাই মধ্য লোকসভা কেন্দ্রের অন্তর্গত৷

বিভিন্ন নির্মাণ
---------------

এগমোর রেলওয়ে স্টেশন
এগমোর সরকারি যাদুঘর
সেন্ট অ্যান্ড্রিউস চার্চ
কোন্নেমারা গ্রন্থাগার

তথ্যসূত্র
---------

1. ↑  "100 Years of Egmore Wesley Church (1905 – 2005)"। Egmore Wesley Church। ২০১১। সংগ্রহের তারিখ ২২ নভেম্বর ২০১৫।
2. 1 2  Venkayya, V. (জুন ১৯০৫)। E. Hultzsch, সম্পাদক। *The Triplicane Inscription of Dantivarman*। *Epigraphia Indica*। **8**। Government of India।
3. ↑  ChennaiCorporation.com: The Leading Chennai Corporation Site on the Net
4. ↑  "List of Parliamentary and Assembly Constituencies" (পিডিএফ)। *Tamil Nadu*। Election Commission of India। ৬ ফেব্রুয়ারি ২০০৯ তারিখে মূল (পিডিএফ) থেকে আর্কাইভ করা। সংগ্রহের তারিখ ২০০৮-১০-০৮।
**এএলএস টেস্ট** একটি ইমুউনলজিকেল টেস্ট যা দ্বারা যক্ষ্মা, কলেরা, টাইফয়েড ইত্যাদি রোগ শনাক্ত করা হয়. সম্প্রতি, এই এএলএস টেস্ট বিজ্ঞানের মাতার নতুন দিগন্ত এনেছে ্যা দ্বারা খুব দ্রুত যক্ষ্মা রোগ শনাক্ত করা হচ্ছে। এই টেস্ট এর মূলনীতি হল, একটিভ যক্ষ্মার সময় রক্তে প্লাজমা বি সেল থেকে যক্ষ্মা জিবানুর জন্য নিদির্ষ্ট এন্টিবডি তৈরী হয় যা সুপ্ত যক্ষ্মার ক্ষেত্রে তৈরী হয়না।

পদ্ধতি
------

প্রথমে রক্ত থেকে ফাইকলের মাধ্যমে পিবিএমসই বা লিম্ফোসাইট আলাদা করে ২৪ ওয়েল এর কালছার প্লেটে ৪৮ ঘণ্টার জন্য লিম্ফোসাইট মিডিয়া দিয়ে কালচার করা হয় যা ৩৭সে তাপমাত্রায় ও ৫% CO2 এ রাখা হয়ে থাকে। তারপর, ৪৮ ঘণ্টা পরে কালচার সুপারন্যাটান্ট সংরহ করে BCG বা PPD এর বিপরীতে ELISA করা হয়। ELISA এর ফলাফল দেখেই বুঝা যায় যক্ষ্মা আছে নাকি নাই ।

* যক্ষ্মা নির্নয়ে "এএলএস টেস্ট", ড. রূবহানা রাকিব এর একটি স্বত্তাধিকারী টেস্ট,

 যিনি icddr,b ICDDR,B তে সিনিওর সায়েনটিস্ট হিসেবে কর্মরত আছেন।.

যক্ষ্মা নির্নয়ে এএলএস টেস্ট এর সুবিধা
--------------------------------------

* উচ্চ শনাক্তকারী ক্ষমতা >৯৩ %
* পূর্বেই যক্ষ্মার ইঙ্গিত
* শরীরের যেকোন জায়গায় যক্ষ্মা হউক না কেন, তা রক্ত থেকে শনাক্ত করা যায়, বিশেষ করে বাচ্চাদের ক্ষেত্রে এটি দারুন। কারণ বাচ্চার কফ দিতে পারেনা।

লিমিটেশন
--------

এই পদ্ধতি প্রয়োগ করা যাবে না যদি Mantoux পরীক্ষা (যক্ষ্মাজীবাণু হইতে গৃহীত পদার্থ চামড়ার পরীক্ষা) গত ৩০ দিনের মধ্যে করা হয়েছে, কারণ এতে সঠিক রেজাল্ট আসবেনা। এই পরীক্ষাটি অন্যান্য পরীক্ষার থেকে পরিপূরক পরীক্ষা হিসাবে ব্যবহৃত হয়, যেমন, বুকের এক্সরে, ESR, CRP, সক্রিয় টিবির ইতিহাস, প্রচলিত এন্টিবায়োটিক চিকিত্ব্যর্থতার সঙ্গে যোগাযোগের ইতিহাস; বিরোধী টিবি থেরাপি যদি শুধুমাত্র ALS পরীক্ষা ইতিবাচক দেওয়া থাকে না

তথ্যসূত্র
---------

1. ↑  Raqib, R. J. Rahman, A. K. Kamaluddin, S. M. Kamal, F. A. Banu, S. Ahmed, Z. Rahim, P. K. Bardhan, J. Andersson, and D. A. Sack. 2003. Rapid diagnosis of active tuberculosis by detecting antibodies from lymphocyte secretions. J. Infect. Dis. 188:364–370
2. ↑  ;   ওয়েব্যাক মেশিনে আর্কাইভকৃত ২০১০-০৮-০৪ তারিখে
3. ↑  Rapid diagnosis of active tuberculosis by detecting antibodies from lymphocyte secretions R Raqib, J Rahman, AKM Kamaluddin, … - The Journal of …, 2003 - UChicago Press
**উইলিয়াম হপকিন্স পিয়ার্স** (ইংরেজি: William Hopkins Pears; ১৪ জানুয়ারি ১৭৯৪ – ১৭ মার্চ ১৮৪০) ছিলেন একজন ইংরেজ ধর্মপ্রচারক।

সংক্ষিপ্ত জীবনী
---------------

উইলিয়াম হপকিন্স পিয়ার্সের জন্ম  যুক্তরাজ্যের বার্মিংহামে। তিনি ১৮১৭ খ্রিস্টাব্দে  উইলিয়াম ওয়ার্ডের আমন্ত্রণে সস্ত্রীক ভারতে আসেন এবং প্রথমে শ্রীরামপুরে ধর্মপ্রচারকের কাজে লিপ্ত হন। ১৮১৮ খ্রিস্টাব্দে কলকাতায় এসে লন্ডন ব্যাপটিস্ট মিশনের কলকাতা শাখা স্থাপন করেন। তার তত্ত্বাবধানে স্থাপিত মিশনারি প্রেস অল্পদিনেই কলকাতার বিখ্যাত ছাপাখানায় পরিণত হয়। তিনি স্কুল বুক সোসাইটির সম্পাদক হন। সোসাইটির পক্ষে তিনি রেভারেন্ড লসন-এর সঙ্গে যৌথ সম্পাদনায় পশুদের জীবন বৃত্তান্ত সম্পর্কে *পশ্বাবলি* নামক মাসিক পত্রিকা প্রকাশ করতেন। এসবের পাশাপাশি তিনি বাংলার বিভিন্ন গ্রামে মিশনারির কাজ পরিচালনা করেন। বাংলায় নারীশিক্ষা আন্দোলনের সঙ্গে তিনি যুক্ত ছিলেন।

সাহিত্যকর্ম
-----------

তিনি মূল হিব্রু থেকে বাংলায় ও ফরাসি ভাষায় বাইবেল অনুবাদ করেন। তিনি বাংলাতে কয়েকটি গ্রন্থ রচনা করেছেন। সেগুলি হল–

* *কৃষ্ণপ্রসাদের জীবনী* (১৮১৯)
* *সত্য আশ্রয়* (১৮২৮)
* *ভূগোল বৃত্তান্ত* (১৮২৯)
* *পীতাম্বর সিংহের চরিত্র*

মৃত্যু
------

উইলিয়াম হপকিন্স পিয়ার্স ১৮৪০ খ্রিস্টাব্দের ১৭ মার্চ কলকাতায় কলেরায় আক্রান্ত হয়ে পরলোক গমন করেন।

তথ্যসূত্র
---------

1. ↑  সুবোধচন্দ্র সেনগুপ্ত ও অঞ্জলি বসু সম্পাদিত, *সংসদ বাঙালি চরিতাভিধান*, প্রথম খণ্ড, সাহিত্য সংসদ, কলকাতা, আগস্ট ২০১৬, পৃষ্ঠা ৩৯২, আইএসবিএন ৯৭৮-৮১-৭৯৫৫-১৩৫-৬
2. ↑  শিশিরকুমার দাশ (২০১৯)। *সংসদ বাংলা সাহিত্যসঙ্গী*। সাহিত্য সংসদ, কলকাতা। পৃষ্ঠা ২৩৬। আইএসবিএন 978-81-7955-007-9। উদ্ধৃতি শৈলী রক্ষণাবেক্ষণ: ISBN ত্রুটি উপেক্ষিত (link)
**এএসএম শাহজাহান** (১৯৪০/১৯৪১ - ৬ ফেব্রুয়ারি ২০১৯) ছিলেন একজন বাংলাদেশি পুলিশ কর্মকর্তা ও বাংলাদেশের তত্ত্বাবধায়ক সরকারের উপদেষ্টা। তিনি বাংলাদেশ পুলিশের ১৫তম মহাপরিদর্শক হিসেবে দায়িত্ব পালন করেন। ২০০১ সালের ১৫ জুলাই গঠিত বাংলাদেশের তত্ত্বাবধায়ক সরকারে শিক্ষা, বিজ্ঞান ও তথ্যপ্রযুক্তি বিষয়ক উপদেষ্টা ছিলেন।

পুলিশে কর্মজীবন
---------------

শাহজাহান ১৯৬৬ সালে পুলিশ সুপার হিসেবে তৎকালীন পূর্ব পাকিস্তান পুলিশ বাহিনীতে যোগদান করেন। ১৯৭৬ সালের ১ ফেব্রুয়ারি ঢাকা মেট্রোপলিটন পুলিশের প্রথম ডেপুটি কমিশনার নিযুক্ত হন। তিনি দুইবার সিআইডি প্রধান হিসেবে দায়িত্ব পালন করেন। ১৯৯১ সালের ২ জানুয়ারি তারিখ থেকে ১৯৯১ সালের ১৬ অক্টোবর পর্যন্ত তিনি ঢাকা মেট্রোপলিটন পুলিশের কমিশনার ছিলেন। ১৯৯২ সালের ৮ জুলাই তিনি বাংলাদেশ পুলিশের ১৫তম মহা পুলিশ পরিবর্দশ হিসেবে দায়িত্ব গ্রহণ করেন এবং ১৯৯৬ সাল পর্যন্ত তিনি এ দায়িত্ব পালন করেন। পরবর্তীতে বাংলাদেশ সরকারের সচিব হিসেবেও দায়িত্ব পালন করেন।

শাহজাহান জাতিসংঘ উন্নয়ন কর্মসূচীর অধীন পুলিশ সংস্কার কর্মসূচিতে উপদেষ্টা ছিলেন। তিনি জাতিসংঘ উন্নয়ন কর্মসূচী, ইউরোপীয় কমিশন ও ইউকে এইডের সাথে সমন্বয় সাধন করে এই কর্মসূচির অধীন বাংলাদেশ পুলিশের দক্ষতা এবং কার্যকারিতা বৃদ্ধিতে গুরুত্বপূর্ণ ভূমিকা পালন করেন। ১৯৯৯ সালে তিনি অবসর গ্রহণ করেন।

বাংলাদেশের তত্ত্বাবধায়ক সরকারের উপদেষ্টা
-----------------------------------------

বাংলাদেশের অষ্টম জাতীয় সংসদ নির্বাচনের প্রাক্কালে শাহজাহান ২০০১ সালের ১৫ জুলাই বাংলাদেশের তত্ত্বাবধায়ক সরকারের শিক্ষা, প্রাথমিক ও গণশিক্ষা বিভাগ, বিজ্ঞান ও প্রযুক্তি, যুব ও ক্রীড়া মন্ত্রণালয়ের উপদেষ্টা হিসেবে শপথ গ্রহণ করেন। ১০ অক্টোবর ২০০১ তারিখ পর্যন্ত তিনি এ দায়িত্ব পালন করেন।

মৃত্যু
------

শাহজাহান ২০১৯ সালের ৬ ফেব্রুয়ারি পারকিনসন রোগে আকান্ত হয়ে ঢাকার একটি হাসপাতালে মৃত্যুবরণ করেন।

তথ্যসূত্র
---------

1. ↑  "Programme of Meetings And Agenda"। United Nations। ১১ আগস্ট ১৯৯৮। ১৪ অক্টোবর ২০০৭ তারিখে মূল থেকে আর্কাইভ করা। সংগ্রহের তারিখ ৩ ডিসেম্বর ২০১৪।
2. ↑  "সাবেক উপদেষ্টা এএসএম শাহজাহান আর নেই" (ইংরেজি ভাষায়)। বাংলানিউজ২৪.কম। সংগ্রহের তারিখ ৬ ফেব্রুয়ারি ২০১৯।
3. ↑  "সাবেক উপদেষ্টা এ এস এম শাহজাহান আর নেই"। *সমকাল* (ইংরেজি ভাষায়)। সংগ্রহের তারিখ ৬ ফেব্রুয়ারি ২০১৯।
4. ↑  "সাবেক উপদেষ্টা এএসএম শাহজাহান আর নেই"। বাংলাদেশ প্রতিদিন। সংগ্রহের তারিখ ৬ ফেব্রুয়ারি ২০১৯।
**ঈস্ট** বা **খামি** বা **গাঁজ** (ইংরেজি: Yeast) একপ্রকার এককোষী ছত্রাক। বেশির ভাগ ইস্ট উচ্চ শ্রেনীর অ্যাসকোমাইসিটিস এর অন্তর্ভুক্ত। প্রথম খামিরটি কয়েকশো মিলিয়ন বছর আগে উদ্ভূত হয়েছিল এবং বর্তমানে কমপক্ষে ১৫০০ প্রজাতির ঈস্ট পাওয়া যায় । এগুলো সমস্ত ছত্রাক প্রজাতির ১% বলে অনুমান করা হয়। 

খামি এক ধরনের এককোষী মৃতজীবী ছত্রাক। এরা পাকা ফল, আখ, খেজুর, তাল ইত্যাদির মিষ্টি রসে জন্মায়। ঈস্ট সন্ধান প্রক্রিয়ায় ওই সব শর্করা জাতীয় খাদ্য গেঁজিয়ে অ্যালকোহল উৎপন্ন করে। অ্যালকোহল বিভিন্ন রকমের ঔষধ সংরক্ষণে ব্যবহার করা হয়।

ব্যবহার: ঈস্ট বা খামি থেকে ভিটামিন বি-কমপ্লেক্স ট্যাবলেট প্রস্তুত হয়। ঈস্ট থেকে প্রাপ্ত উৎসেচক বা এনজাইম বিভিন্ন শিল্পে ব্যবহৃত হয়। বেকারি শিল্পে ঈস্ট পাউরুটি, কেক প্রভৃতি খাবার তৈরি করার জন্যও ব্যবহার করা হয়।

তবে, আজকাল জেনেটিক্যালি মডিফায়েড ইষ্ট বেশি ব্যবহার হয়। তা খাওয়া স্বাস্থ্যের জন্য ক্ষতিকর।

পুষ্টিগুণ
---------

পুষ্টিগুণে পরিপূর্ণ ইস্টকে ডিএক্টিভেটেড ইস্ট হিসাবে বিক্রি করা হয়। এই ইস্টে ভিটামিন বি-১২ বিদ্যমান, যেটা আমাদের খাবারে খুব কমই থাকে। এটা উদ্ভিজ্জ প্রোটিনে ভরপুর। সাথে থাকে আয়রন। এতে কোন প্রকারে চিনি থাকে না। আর নিরামিষভোজী মানুষেরা পনিরের বিকল্প হিসাবে এটা গ্রহণ করে থাকেন।

আবাসস্থল
--------

yeast এসকোসাইসিটিস শ্রেণীর ছত্রাক। এটি জৈব পদার্থ সমৃদ্ধ মাটি,পচনশীল, শাকসবজি, পাকা ফল, ফুলের মধু,শর্করা জাতীয় উদ্ভিদ ইত্যাদিতে প্রচুর পরিমানে Yeast জন্মে। এসব জৈব পদার্থের উপর Yeast মৃতজীবী হিসেবে জন্মে থাকে।

শ্রেনী বিন্যাসগত অবস্থান
------------------------

বিভাগঃ Mycota

উপ-বিভাগঃ Eumycotina

শ্রণীঃAscomycetals

বর্গঃEndomycetales

পরিবারঃSaccharomycetaceae

গণঃSaccharomyces

বৃদ্ধি
------

ইস্ট এক প্রকার এককোষী ছত্রাক যেটি বংশ বিস্তার ঘটায় মুকুল বিকশিত অযৌন জননের মাধ্যমে।

== উৎপাদন ==এরা স্পর এর মাধ্যমে উৎপন্ন হয়।

তথ্যসূত্র
---------

1. ↑  Piškur, Jure; Compagno, Concetta (২০১৪-০৫-০৬)। *Molecular Mechanisms in Yeast Carbon Metabolism* (ইংরেজি ভাষায়)। Springer। আইএসবিএন 978-3-642-55013-3। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  Hoffman CS, Wood V, Fantes PA (অক্টোবর ২০১৫)। "An Ancient Yeast for Young Geneticists: A Primer on the *Schizosaccharomyces pombe* Model System"। *Genetics (journal)*। **201** (2): 403–23। ডিওআই:10.1534/genetics.115.181503। পিএমআইডি 26447128। পিএমসি 4596657 অবাধে প্রবেশযোগ্য। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
**এটিএম আব্দুল মতিন পাটোয়ারী** ছিলেন একজন রাজনীতিবিদ ও পাকিস্তান আইন পরিষদের সদস্য ডেপুটি স্পিকার।

প্রারম্ভিক জীবন
---------------

এটিএম আবদুল মতিন ১৯২৫ সালের ২৫ ফেব্রুয়ারি চাঁদপুর জেলার মতলব দক্ষিণ উপজেলার আসিনপুর (পূর্ববর্তী কুমিল্লা) গ্রামে তার পূর্বপুরুষের বাড়িতে জন্মগ্রহণ করেন। তার পিতা দেরী মফিজউদ্দীন পাটোয়ারী অঞ্চলের বিখ্যাত রাজনৈতিক নেতা এবং নয়াগাঁও ইউনিয়ন পরিষদে ৩০ বছর ধরে সভাপতির দায়িত্ব পালন করেন। ভারতে আলিগড় মুসলিম বিশ্ববিদ্যালয় থেকে অর্থনীতিতে প্রথম মাস্টার্স ডিগ্রি অর্জনের পর, তিনি ১৯৫১ সালের ২০ মে প্রয়াত প্রফেসর এ বি এম ওয়ালীউল্লাহের কন্যা বেগম শরীফুননেসাকে বিয়ে করেন এবং আট সন্তানের পিতা হন। নিউইয়র্ক হাসপাতালে ৯ মাস ধরে সংগ্রামের পর, ৫মার্চ ২০০১ তারিখে নিউইয়র্কের লং আইল্যান্ড হাসপাতালে হৃদরোগে মারা যান। পরে তার লাশ ঢাকা শহরে নিয়ে যাওয়া হয় এবং আশ্বিনপুর গ্রামের পারিবারিক কবরস্থানে দাফন করা হয়।

শিক্ষাজীবন
----------

লন্ডন স্কুল অফ ইকোনমিক্স, লন্ডন, যুক্তরাজ্য, ১৯৫৩ সালে ডেভেলপমেন্ট ইকোনমিক্সের ডিপ্লোমা। তিনি ফুলব্রাইট স্কলারশিপ প্রদান করেন। ১৯৫২ সালে কর্নেল ইউনিভার্সিটির ইথাকা, নিউইয়র্ক, ইউএসএ থেকে আন্তর্জাতিক অর্থনীতিতে স্নাতকোত্তর বিজ্ঞান। তাকে কার্নেলের মেয়াদে ফুলব্রাইট বৃত্তি প্রদান করা হয়। ১৯৪৩৯ সালে ভারতের আলিগড় মুসলিম বিশ্ববিদ্যালয় থেকে অর্থনীতিতে মাস্টার্স অব আর্টস।

তিনি প্রথম শ্রেণিতে প্রথম স্থান অর্জন করেন এবং অসাধারণ অর্জনের জন্য রাষ্ট্রপতির স্বর্ণ পদক লাভ করেন। ১৯৪৯ সালে আলীগড় মুসলিম বিশ্ববিদ্যালয় থেকে আইন বিভাগের বিদ্যালাভ করেন।

রাজনৈতিক জীবন
-------------

রাজনৈতিক কর্মজীবন এবং অভিজ্ঞতা আলীগড় মুসলিম বিশ্ববিদ্যালয়ের (১৯৪১-১৯৪৭) অধ্যয়নকালে অট ইন্ডিয়া মুসলিম ছাত্র ফেডারেশন সদস্য হিসাবে মাতিন পাকিস্তান আন্দোলনে অংশ নেন। হোসেন শহীদ সোহরাওয়ার্দী ও আবুল হাশেমের অধীনে ছাত্রলীগ কর্মী হিসেবে শেখ মুজিবুর রহমানের সঙ্গে ১৯৪৬ সালে মুসলিম লীগের নির্বাচনী প্রচারণা চলাকালে অংশ নেন। পাকিস্তান জাতীয় পরিষদের নির্বাচিত সদস্য (১৯৬৫-১৯৬৯)।১৯৬৫ সালের নির্বাচনে মাতলব, দাউদকান্দি, কচুয়া ও হোমনা থানা থেকে তিনি সাবেক রাষ্ট্রপতি খন্দকার মোস্তাক আহমেদকে পরাজিত করেন।

তিনি পাকিস্তান জাতীয় পরিষদের ডেপুটি স্পীকার নির্বাচিত হন (১৯৬৫-১৯৬৯)। তিনি স্বল্প সময়ের জন্য পাকিস্তানের ভারপ্রাপ্ত রাষ্ট্রপতি হিসাবে শপথ নিলেন ১৯৬২ সালে তিনি পাকিস্তান জাতীয় পরিষদের ২৭ সদস্যের সঙ্গে মুসলিম লীগ বিদ্রোহী গ্রুপ সংগঠিত করেন যাতে রাষ্ট্রপতি আইয়ুব খানকে বিতর্কিত আগরতলা ষড়যন্ত্র মামলাটি প্রত্যাহার করতে বাধ্য করা এবং শেখ মুজিবুর রহমান ও অন্যান্য অভিযুক্তকে মুক্তি দেওয়া হয়। রাষ্ট্রপতি আইয়ুব খানের বিশেষ দূত হিসেবে তিনি আফ্রিকার বিভিন্ন দেশ এবং মধ্যপ্রাচ্য সফর করেন, রাজাদের ও রাষ্ট্রপতিদের সাথে দেখা করেন।

১৯৭১ সালের ১৫ আগস্ট, নূরুল আমিন (সাবেক প্রধানমন্ত্রী) -এর সঙ্গে বৈঠক করার জন্য পাকিস্তান সেনাবাহিনী তাকে গ্রেপ্তার করে। গভর্নর ইয়াহিয়া খানকে রাওয়ালপিন্ডি কারাগার থেকে শেখ মুজিবুর রহমানকে মুক্ত করার জন্য সরকারকে গঠন করার জন্য ক্ষমতাসীন দলের নেতা হিসাবে ক্ষমতা হস্তান্তর করার উদ্দেশ্যে এই বৈঠকের উদ্দেশ্য ছিল। তিনি ১৯৭৭-১৯৮৪ সময় দৈনিক মিলাত পত্রিকার প্রতিষ্ঠাতা সম্পাদক ছিলেন। তিনি মুভমেন্ট ফর ডেমোক্রেটিক বাংলাদেশ চেয়ারম্যান ছিলেন, জুন১৯৮৮ - মার্চ ২০০১। তিনি বাংলাদেশ মুসলিম ফ্রন্টের চেয়ারম্যান ছিলেন, ১৯৯৩-১৯৯৬।

সমাজসেবা
--------

তিনি ১৯৫২-১৯৬২ থেকে ১৯৬২ সাল পর্যন্ত ইসলামিক একাডেমির প্রতিষ্ঠাতা ও সম্মানীত  পরিচালক ছিলেন।

তথ্যসূত্র
---------
১৯৪৩ সাল থেকে জে. হাওয়ার্ড মিলার-এর "উই ক্যান ডু ইট!" পোস্টার
"**উই ক্যান ডু ইট!**" (ইংরেজি: "We Can Do It!" যার আক্ষরিক অর্থ: "আমরা এটা করতে পারি") হলো দ্বিতীয় বিশ্বযুদ্ধ যুদ্ধকালীন একটি আমেরিকান পোস্টার। মহিলা কর্মচারীদের মনোবল দৃঢ় করার জন্য একটি অনুপ্রেরণাদায়ক চিত্র হিসেবে ১৯৪৩ সালে জে. হাওয়ার্ড মিলার পোস্টারটি ওয়েস্টিংহাউস বৈদ্যুতিক পৌরসভার জন্য তৈরি করেন।

পোস্টারটিকে দ্বিতীয় বিশ্বযুদ্ধের সময়ে অনেক অল্প লক্ষ্য করা হয়। এটিকে ১৯৮০-এর দশকের প্রথম দিকে পুনরাবিষ্কার এবং বিভিন্ন রকমে ব্যাপকভাবে পুনঃউৎপাদন করা হয়, যা প্রায়শ "উই ক্যান ডু ইট!" নামে বলা হতো। কিন্তু পোস্টারটি একটি শক্তিশালী মহিলা যুদ্ধ উৎপাদন কর্মীর আদর্শ ব্যক্তিত্বের কারণে "রোজি দ্য রিভেটার" নামেও পরিচিত ছিল। "উই ক্যান ডু ইট!" চিত্রটি ১৯৮০-এর দশকের শুরুর দিকে নারীবাদ ও অন্যান্য রাজনৈতিক বিষয়বস্তুর প্রচারণা করার জন্য ব্যবহার করা হতো।

তথ্যসূত্র
---------

1. ↑  Kimble, James J.; Olson, Lester C. (Winter ২০০৬)। "Visual Rhetoric Representing Rosie the Riveter: Myth and Misconception in J. Howard Miller's 'We Can Do It!' Poster"। *Rhetoric & Public Affairs*। **9** (4): 533–569। জেস্টোর 41940102।  Also available through Highbeam.

বহিঃসংযোগ
---------

* "We Can Do It!" poster at the National Museum of American History


উইকিমিডিয়া কমন্সে **উই ক্যান ডু ইট!** সংক্রান্ত মিডিয়া রয়েছে।

* Library of Congress Webcast
**উধাও** ২০১৩ সালের চলচ্চিত্র যা অমিত আশরাফের পরিচালিত ও রচিত। এটি একটি পুরস্কারপ্রাপ্ত চলচ্চিত্র যা ২৮ সেপ্টেম্বর স্টার সিনেমাপ্লেক্সে এবং ৪ অক্টোবরে বাণিজ্যিকভাবে প্রায় পাঁচটি সিনেমা হলে মুক্তি পেয়েছিল। ছবিটি সাতটি আন্তর্জাতিক পুরস্কার এবং অনুদান পেয়েছে। ছবিটি অভিনয় মধ্যে শাহেদ আলী ও শাকিল আহমেদ যথাক্রমে দুই বাবু ও আকবর চরিত্রে অভিনয় করেছেন- অনিমেষ আইচ, ঋতু সাত্তার, নওশাবা আহমেদ, শাহীন আক্তার স্বর্ণা, সাইফুল ইসলাম ও ইথিলা ইসলাম।

পটভূমি
------

চলচ্চিত্রের চিত্রগ্রহণ গ্রামীণ অঞ্চল এবং সবুজ রঙের দূরবর্তী এবং ঘনিষ্ঠ শটগুলির সাথে বেশ উজ্জ্বলতার সাথে করা হয়। তদুপরি, গল্পে গ্রামে এবং শহরের একটি সূক্ষ্ম পার্থক্য আঁকা যা চিত্রনাট্য দ্বারাও বৈধ।

কোনও গান পৃথক আইটেম হিসাবে ফিল্মে যুক্ত করা হয় না। ফকির লাল মিয়ার দ্বারা কেবল দুটি লোক সংখ্যা রয়েছে যা অভিনেতারা মাঝে মাঝে প্লটের প্রাকৃতিক প্রবাহকে ঘৃণা করে। সিনেমাপ্লেক্সে আগত দর্শকরা পরিচালককে স্বাগত জানিয়েছিলেন এবং প্রযোজনার বিষয়ে উচ্চারণ করেছিলেন।

‘এটা দুর্দান্ত ছিল। গল্পটির ভালো গল্প ও ভালো সম্পাদনা, ’বললেন জনপ্রিয় সংগীতশিল্পী আনুশেহ আনাদিল। ‘বাবু চরিত্রে শাহেদ আলী এবং আকবরের ভূমিকায় শাকিল আহমেদ অভিনেতাদের মধ্যে উজ্জ্বল ছিলেন,’ বলেছেন দর্শক কল্লোল কুমার। ছবিটি কাজী হাউস প্রোডাকশনের প্রথম প্রযোজনা।

অভিনয়
------

* মনির আহমেদ
* শাহেদ আলী
* কাজী নওশাবা আহমেদ
* অনিমেষ আইচ
* ঋতু সাত্তার
* শাহিনা আক্তার স্বর্ণা

অনান্য
------

পরিচালনা ও লিখেছেন অমিত আশরাফ
কোম্পানি কাজী হাউস প্রোডাকশনস
ড্রাগনফ্লাই সাউন্ড (শব্দ মেশানো সুবিধা)
হালকা ঘর (গ্রিপ এবং আলো সরঞ্জাম)
বৃষ্টি ছবি (ক্যামেরা সরঞ্জাম সরবরাহ করে)

তথ্যসূত্র
---------
***উকিল মুন্সীর চিহ্ন ধরে*** গীতিকবি, গায়ক ও সাধক উকিল মুন্সীর জীবনীগ্রন্থ। বইটি লিখেছেন গবেষক ও সাংবাদিক ওয়াহিদ সুজন। প্রকাশনা সংস্থা ঐতিহ্য থেকে বইটি ২০১৫ সালে মে মাসে প্রথম প্রকাশিত হয়, এবং পরে ২০১৬ সালের অমর একুশে গ্রন্থমেলায় প্রকাশিত হয়। বইটির ভূমিকা লিখেছেন ফরহাদ মজহার এবং প্রচ্ছদ করেছেন ধ্রুব এষ।

পটভূমি
------

২০১২ সালে উকিল মুন্সীর বাড়িতে লেখক ও তার বন্ধুর ভ্রমণ অবলম্বনে বইটির সূত্রপাত। পরবর্তীতে তা শুধু ভ্রমণ কাহিনীই থাকেনি, এতে উঠে এসেছে উকিল মুন্সীকে নিয়ে ঐতিহাসিক তথ্য ও জনশ্রুতি। উকিল মুন্সীর জীবিত স্বজনদের পাশাপাশি কথা বলেছেন তার পীরের বংশধররা। আরো উঠে এসেছে হাওর অঞ্চলের ভূ-প্রকৃতি ও সংস্কৃতির সংক্ষিপ্ত বর্ণনা।

বিষয়বস্তু
----------

বইটিকে লেখক তিনটি পর্বে বিভক্ত করেছেন। প্রথম ও দ্বিতীয় পর্বকে আবার তিন ভাগে ভাগ করেছেন। প্রথম পর্বের মূল শিরোনাম হল "ভ্রমি চিহ্ন ধরে"। এই পর্বের তিনটি ভাগ রয়েছে— "উকিল মুন্সীর চিহ্ন ধরে", "দক্ষিণ হাওয়ার দেশে" ও "উকিল মুন্সীর রসিকবন্ধু"। তিনটি লেখাই ভ্রমণ কাহিনীর মতো করে বর্ণিত। যার মাঝেই উঠে এসেছে উকিল মুন্সীর জীবনী, গানের ব্যাখ্যা, সাংস্কৃতিক ও ভূ-প্রাকৃতিক অনুসঙ্গ।

দ্বিতীয় পর্বের শিরোনাম "কার্তিক ও নাইওর"। এর তিনটি ভাগ— "নেত্রকোণার জলধারা", "অনন্ত বিরহে উকিল মুন্সী", "উকিল ও কামালের নাইওর তর্ক"। প্রথম লেখার প্রসঙ্গ কোন সাংস্কৃতিক চর্চা ও পরিমণ্ডলে উকিল মুন্সী বেড়ে উঠেছেন। দ্বিতীয় লেখার বিষয় বাংলার ভাবচর্চায় কার্তিকের তাৎপর্য। শেষ লেখায় বিখ্যাত গান 'আষাঢ় মাইস্যা ভাসা পানি' প্রসঙ্গ এসেছে। কারো কারো মতে, গানটি লিখেছেন কামাল উদ্দিন বা কামাল পাশা। তা খণ্ডন করছেন লেখক। পাশাপাশি বাংলা গানের ভাব ও সুরের মিল নিয়ে আলোচনা এসেছে।

শেষ পর্বের নাম "ছাপা অক্ষরে উকিল মুন্সী"। এ পর্বে রয়েছে দুটি লেখা— "আর কতকাল বিদেশ রবে উকিল" ও "মধ্যাহ্নের উকিল মুন্সী"। প্রথম লেখাটি মাহবুব কবিরের উকিল মুন্সীর গান বইয়ের আলোচনা এবং দ্বিতীয়টি হুমায়ূন আহমেদের মধ্যাহ্ন উপন্যাসের আলোচনা।

গ্রন্থালোচনা
------------

সাপ্তাহিক পত্রিকা *সাম্প্রতিক দেশকাল* এ তানিয়া রহমান বইটির গল্প বলার ঢঙের প্রশংসা করেছেন। তিনি বলেন, "উকিল মুন্সীর বিচ্ছেদী গানের সঙ্গে যারা পরিচিত, তাদের জন্য তো অবশ্যই, যারা বাংলার নানা রকম ভাবের গান শুনতে চান, বুঝতে চান, তাদের জন্যও এই বইটি গুরুত্বপূর্ণ ভূমিকা রাখবে।"

আরও দেখুন
---------

* উকিল মুন্সী

তথ্যসূত্র
---------

1. ↑  "উকিল মুন্সীর জীবন ও কাজ নিয়ে ওয়াহিদ সুজনের বই"। *বাংলানিউজটোয়েন্টিফোর.কম*। ১৪ জুন ২০১৫। সংগ্রহের তারিখ ২৬ ফেব্রুয়ারি ২০১৭।
2. ↑  "'উকিল মুন্সীর চিহ্ন ধরে' প্রকাশিত"। *দ্য রিপোর্ট*। ১ জুন ২০১৫। সংগ্রহের তারিখ ২৬ ফেব্রুয়ারি ২০১৭।
3. ↑  "বইমেলার নতুন বই"। *দৈনিক প্রথম আলো*। ২৬ ফেব্রুয়ারি ২০১৬। সংগ্রহের তারিখ ২৬ ফেব্রুয়ারি ২০১৭। [*স্থায়ীভাবে অকার্যকর সংযোগ*]
4. ↑  "বই পরিচিতি : 'উকিল মুন্সীর চিহ্ন ধরে'"। *সংস্কৃতি ডটকম*। ১ জুন ২০১৫। ১ ডিসেম্বর ২০১৭ তারিখে মূল থেকে আর্কাইভ করা। সংগ্রহের তারিখ ২৬ ফেব্রুয়ারি ২০১৭।
5. ↑  রহমান, তানিয়া (২৫ ফেব্রুয়ারি ২০১৬)। "চিহ্ন ধরে খুঁজে ফেরার গল্প"। *সাম্প্রতিক দেশকাল*। ১৪ মে ২০১৭ তারিখে মূল থেকে আর্কাইভ করা। সংগ্রহের তারিখ ২৬ ফেব্রুয়ারি ২০১৭।

বহিঃসংযোগ
---------

* লেখকের ব্যক্তিগত ব্লগ
**এক্সেল এক্সগিল** (৩ এএপ্রিল ১৯৯৫– ২৯ অক্টোবর ২০১১) এবং **এইজিল এক্সগিল** (Eigil Axgil) (২৪ এপ্রিল ১৯২২- ২২ সেপ্টেম্বর ১৯৯৫) হচ্ছেন ড্যানিশ সমকামী আন্দোলনকর্মী এবং বহুসময় ধরে জুটিবদ্ধ দম্পতি। তারাই ১৯৮৯ সালে ডেনমার্কে সমকামী দম্পত বৈধতা পাবার পর প্রথম সমকামী নিবন্ধিত দম্পতি হিসেবে আত্মপ্রকাশ করেন। তারা দুইজনই নিজেদের নামের শেষাংশে এক্সগিল হিসেবে সংযোজন করেন।

জীবনী
-----

এক্সেল জন্মেছেন **এক্সেল লুনদাহল-ম্যাডসেন** নামে এবং এইজিন জন্মেছিলেন **এইগিল এসকিলদসেন** নামে। উভয়েই যুক্তরাজ্যের ১৯৪৮ সালের মানবাধিকার অধিকার ঘোষণায় অনুপ্রাণিত হন। একত্রে এবং আরো কিছু বন্ধুরা মিলে প্রতিষ্ঠা করেন *এফ-৪৮* বা *Forbundet af 1948 (১৯৪৮ এর সংগঠন)*; যা ডেনমার্কের প্রথম পুরুষকামী অধিকার সংগঠন। ১৯৫১ তে এফ-৪৮ এর সদস্য গিয়ে দাড়ায় ১৩৩৯ এ এবং তার শাখা সুইডেন এবং নরওয়েতে ছড়িয়ে পরে। ১৯৮৫ সালে এফ-৪৮ ড্যানিস জাতীয় সংগঠন অব গে এন্ড লেসবিয়ান (*Landsforeningen for Bøsser og Lesbiske, Forbundet af 1948* or *LBL*) হয়। এই দম্পতি *ভেনেন (বন্ধু)* নামে একটি সাময়িকী প্রকাশ করা শুরু করেন।

১৯৮৯ সালে ডেনমার্ক বিশ্বে প্রথম দেশ হিসেবে সমলিঙ্গের সঙ্গী থাকার বিষয়টিকে স্বীকৃতি দেয়। এটি বিপরীত লিঙ্গের মানুষরা যে বিবাহ করেন; তার সমমর্যাদার না হলেও কাছাকাছি। ১৯৮৯ সালের ১ অক্টোবর এক্সগিল এবং অন্য আরো দশজন দম্পতি কোপেনহেগেনের মেয়র টম এহেলবার্গের তত্বাবধানে সিটি হলে বিবাহ করেন। যা; সেসময়ের সকল গণমাধ্যম শিরোনাম করেছিল। এক্সগিল রা ৪০ বছর ধরে দম্পতি ছিলেন। ২০১৩ সালে, এক্সেল এক্সগিল ইকুয়েলিটি ফোরাম হিসেবে নামান্বিত হন।

মৃত্যু
------

এইগিল এক্সগিল ৭৩ বছর বয়সে ১৯৯৫ সালের ২২শে সেপ্টেম্বর মৃত্যুবরণ করেন।[]

এক্সেল এক্সগিল ২০১১ সালের ২৯শে অক্টোবর ৯৬ বছর বয়সে মৃত্যুবরণ করেন।[]

আরও দেখুন
---------

* ডেনমার্কে সমকামী বিবাহ

তথ্যসূত্র
---------

1. ↑  "LGBT History Month 2013 Icons Announced – Equality Forum"। *equalityforum.com*। ১৩ জানুয়ারি ২০১৬ তারিখে মূল থেকে আর্কাইভ করা। সংগ্রহের তারিখ ৭ নভেম্বর ২০১৫।

* Kaj Erik Nielsen (২০০৮)। "Da Kinsey-rapporten kom til Danmark 1948"। *zaurits-bureau* (Danish ভাষায়)। ২০১১-০৫-১১ তারিখে মূল থেকে আর্কাইভ করা। সংগ্রহের তারিখ ২০০৮-০৮-১৭। উদ্ধৃতি শৈলী রক্ষণাবেক্ষণ: অচেনা ভাষা (link)
* Rex Wockner (২১ জুন ২০০৭)। "World's First Gay Marriage"। *The Stranger*। সংগ্রহের তারিখ ২০০৮-০৮-১৭।

বহিঃসংযোগ
---------

* Obituary of Axel Axgil in The Independent by Marcus Williamson
* 1st Partnership page
* Famous GLTB

প্রবেশদ্বার: Biography LGBT
**হেনরি এডওয়ার্ড রবার্টস**, সংক্ষেপে **এড রবার্টস** (১৩ই সেপ্টেম্বর, ১৯৪ – ১লা এপ্রিল, ২০১০) একজন মার্কিন প্রকৌশলী, উদ্যোক্তা ও চিকিৎসক ছিলেন যিনি ১৯৭৪ সালে ইতিহাসের সর্বপ্রথম বাণিজ্যিকভাবে সফল ব্যক্তিগত কম্পিউটার উদ্ভাবন করেন। তাকে প্রায়শই "ব্যক্তিগত কম্পিউটারের জনক" হিসেবে উল্লেখ করা হয়। তিনি ১৯৭০ সালে মাইক্রো ইনস্ট্রুমেন্টেশন অ্যান্ড টেলিমেট্রি সিস্টেমস (মিট্‌স) নামক শিল্প প্রতিষ্ঠানটি প্রতিষ্ঠা করেন, যা শখের মডেল রকেট নির্মাণে আগ্রহীদেরকে ইলেকট্রনীয় যন্ত্রাংশ বিক্রি করত। এই প্রতিষ্ঠানের প্রথম ব্যবসাসফল পণ্যটি ছিল শিশুদের ব্যবহার্য একটি ইলেকট্রনিক গণনাযন্ত্র বা ক্যালকুলেটর তৈরির কিট, যা *পপুলার ইলেকট্রনিকস* সাময়িকীর ১৯৭১ সালের নভেম্বর মাসের সংখ্যার প্রচ্ছদে স্থান পায়। এই ক্যালকুলেটরগুলি খুবই ব্যবসাসফল ছিল এবং ১৯৭৩ সাল নাগাদ এগুলি বিক্রি করে লব্ধ অর্থের পরিমাণ ১০ লক্ষ মার্কিন ডলার ছাড়িয়ে যায়। কিছু প্রতিদ্বন্দ্বীদের সাথে মূল্যহ্রাসের যুদ্ধে এটি হার স্বীকার করে এবং প্রতিষ্ঠানটি ১৯৭৪ সালে বড় ধরনের দেনাতে নিমজ্জিত হয়। রবার্টস এরপর নতুন ইন্টেল ৮০৮০ অণুপ্রক্রিয়াজাতকারক বা মাইক্রোপ্রসেসর ব্যবহার করে একটি ব্যক্তিগত কম্পিউটার নির্মাণ করেন, যার নাম ছিল অল্টেয়ার ৮৮০০। এই কম্পিউটার যন্ত্রটিকে *পপুলার ইলেকট্রনিক্‌স* সাময়িকীর ১৯৭৫ সালের জানুয়ারি সংখ্যার প্রচ্ছদে প্রদর্শন করা হয়। শৌখিন ব্যক্তিরা মিট্‌স থেকে এই ৩৯৭ মার্কিন ডলার মূল্যের কম্পিউটারটির ফরমায়েশ দিয়ে উপচে ফেলেন।

এরপর বিল গেটস ও পল অ্যালেন (যারা পরবর্তীতে মাইক্রোসফট প্রতিষ্ঠা করেছিলেন) মিটস প্রতিষ্ঠানে যোগ দেন। তারা বেসিক নামক একটি জনপ্রিয় মেইনফ্রেম কম্পিটারে ব্যবহৃত প্রোগ্রাম রচনার ভাষা ব্যবহার করে অলটেয়ার কম্পিউটারের জন্য সফটওয়্যার বা নির্দেশনাসামগ্রী প্রস্তুত করেন। অল্টেয়ার বেসিক ছিল মাইক্রোসফট প্রতিষ্ঠানের প্রথম পণ্য। রবার্টস ১৯৭৭ সালে মিট্‌স বিক্রি করে দেন এবং জর্জিয়াতে গিয়ে কৃষিকাজ শুরু করেন। সেখানে তিনি চিকিৎসাবিজ্ঞান নিয়ে পড়াশোনা করেন এবং শেষ পর্যন্ত ছোট শহরের চিকিৎসক হিসেবে জর্জিয়া অঙ্গরাজ্যের কখরান শহরে তার জীবনের বাকী অংশ অতিবাহিত করেন।

তথ্যসূত্র
---------

1. ↑  Emerson, Bo (এপ্রিল ২৭, ১৯৯৭)। "Doctor of invention Computer pioneer keeping it personal as a small-town doc"। *The Atlanta Journal-Constitution*। পৃষ্ঠা M 01।  The article gives his date of birth as September 13, 1941.
2. ↑  "Microsoft founders lead tributes to 'father of the PC'"। *BBC News*। এপ্রিল ২, ২০১০। জুন ২৪, ২০১২ তারিখে মূল থেকে আর্কাইভ করা। সংগ্রহের তারিখ এপ্রিল ২, ২০১০।
3. ↑  Roberts, Ed (নভেম্বর ১৯৭১)। "Electronic desk calculator you can build"। *Popular Electronics*। খণ্ড 35 নং 5। পৃষ্ঠা 27–32। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
4. ↑  Lucas, Urith (এপ্রিল ২০, ১৯৭৩)। "Albq calculator firm to expand plant, triple number of employees ]"। *The Albuquerque Tribune*। পৃষ্ঠা C14।  Summary: MITS to move to the Cal-Lin Building, 6328 Linn NE in May. Now at 5404 Coal SE. Employment is expected to rise from 62 to 180 or 200. Company will have ১০,০০০ বর্গফুট (৯৩০ মি২) on one floor. Calculator sales reached $100,000 in March.
এই নিবন্ধটি মার্কিন বিদ্রূপাত্মক শব্দ, গালি বা ডাকনাম সম্পর্কে। অন্য ব্যবহারের জন্য এগহেড (দ্ব্যর্থতা নিরসন) দেখুন।
১৯৫২ সালের যুক্তরাষ্ট্রের প্রেসিডেন্ট প্রতিদ্বন্দ্বিতার সময় রিচার্ড নিক্সন অ্যাডলাই স্টিভেনসনকে "এগহেড" বলে সম্বোধন করেন।
মার্কিন ইংরেজি অপভাষায়, **এগহেড** হল একটি বুদ্ধিজীবিতা-বিরোধী বিদ্রূপাত্মক শব্দ যা সে সকল বুদ্ধিজীবী বা ব্যক্তিবর্গকে বোঝাতে ব্যবহৃত হয়, যারা তাদের বুদ্ধিবৃত্তিক আগ্রহের কারণে সাধারণ মানুষের অতি নাগালের বাইরে এবং বাস্তবজ্ঞান, সাধারণ জ্ঞান, যৌন আগ্রহ প্রভৃতির অভাবসম্পন্ন বলে বিবেচিত হয়। এটি ছিল বিশ্বব্যাপী অভিজাতশ্রেণী-বিরোধী একটি সামাজিক আন্দোলনের অংশ, যা দাবি করত যে, কেবল ডিগ্রিধারী বুদ্ধিজীবীরাই একমাত্র যোগ্যতাসম্পন্ন লোক নয়, বরঞ্চ শ্রেণী, বর্ণ ও লিঙ্গ নির্বিশেষে সাধারণ মানুষের মাঝেই গুরুতর মানব বুদ্ধিমত্তা খুঁজে পাওয়া যেতে পারে।

একটি সমার্থক কিন্তু অসম্মানজনক নয় এমন ব্রিটিশ পারিভাষিক শব্দ হল *বফিন*। ১৯৫০-এর দশকে এগহেড পরিভাষাটি জনপ্রিয়তার শীর্ষে পৌঁছে যায়, যখন ভাইস-প্রেসিডেন্ট প্রার্থী রিচার্ড নিক্সন তা নির্বাচিত ডেমোক্র্যাটিক প্রেসিডেন্ট পদপ্রার্থী অ্যাডলাই স্টিভেন্সনের বিরুদ্ধে ব্যবহার করেন। ২০০৮ সালের প্রেসিডেন্ট নির্বাচনী প্রচারণায় ক্লিনটনের উপদেষ্টা পল ব্যাগেলা সিনেটর বারাক ওবামার সমর্থকদের ব্যপারে বর্ণনা করতে গিয়ে উক্ত শব্দটি ব্যবহার করে বলেন, "শুধু কতিপয় এগহেড আর আফ্রিকান-মার্কিনীদের সাথে নিয়ে ওবামা নির্বাচনে জয়ী হতে পারবে না।"

আরও দেখুন
---------

* আঁতেল, বঙ্গ সংস্কৃতিতে বুদ্ধিজীবীদের জন্য ব্যবহৃত একটি অপশব্দ।
* অবরাজোভানশচিনা, রুশ সংস্কৃতিতে বুদ্ধিজীবীদের জন্য ব্যবহৃত একটি অপশব্দ।

তথ্যসূত্র
---------

1. ↑  Aaron Lecklider, *Inventing the Egghead: The Battle over Brainpower in American Culture* (2013).
2. ↑  Chris Roberts, Heavy Words Lightly Thrown: The Reason Behind Rhyme, Thorndike Press,2006 (আইএসবিএন ০-৭৮৬২-৮৫১৭-৬)
3. ↑  "Broken eggheads make no omelets"। Washington Times। সংগ্রহের তারিখ মে ৯, ২০০৮।

আরও পড়ুন
---------


উইকিঅভিধানে ***এগহেড*** শব্দটি খুঁজুন।

* Lecklider, Aaron. *Inventing the Egghead: The Battle over Brainpower in American Culture* (2013) Excerpt and text search
	+ Rubin, J. S. *Inventing the Egghead: The Battle over Brainpower in American Culture.*(2014).